google/wiki40b huggingface dataset:
बाबूराव विष्णु पराडकर

बाबूराव विष्णु पराड़कर (16 नवम्बर 1883 - 12 जनवरी 1955) हिन्दी के जाने-माने पत्रकार, साहित्यकार एवं हिन्दीसेवी थे। उन्होने हिन्दी दैनिक 'आज' का सम्पादन किया। भारत की आजादी के आंदोलन में अखबार को बाबूराव विष्णु पराड़कर ने एक तलवार की तरह उपयोग किया। उनकी पत्रकारिता ही क्रांतिकारिता थी। उनके युग में पत्रकारिता एक मिशन हुआ करता था।
एक जेब में पिस्तौल, दूसरी में गुप्त पत्र 'रणभेरी' और हाथों में 'आज', 'संसार' जैसे पत्रों को संवारने, जुझारू तेवर देने वाली लेखनी के धनी पराडकरजी ने जेल जाने, अखबार की बंदी, अर्थदंड जैसे दमन की परवाह किए बगैर पत्रकारिता का वरण किया। मुफलिसी में सारा जीवन न्यौछावर करने वाले पराडकर जी ने आजादी के बाद देश की आर्थिक गुलामी के खिलाफ धारदार लेखनी चलाई।
मराठीभाषी होते हुए भी हिंदी के इस सेवक की जीवनयात्रा अविस्मरणीय है।

परिचय

बाबूराव विष्णु पराड़कर का जन्म वाराणसी में मंगलवार, 16 नवम्बर 1883 ई. (कार्तिक शुक्ल 6, सं. 1940 वि.) को हुआ। माता अन्नपूर्णाबाई और पिता विष्णु शास्त्री महाराष्ट्र से आकर वाराणसी में बसे थे। संस्कृत की प्रारंभिक शिक्षा के बाद 1900 ई. में भागलपुर से मैट्रिक परीक्षा पास की। 1903 में पहला विवाह हुआ। 1926 ई. में तीसरा विवाह एक विधवा से हुआ।
1906 ई. में 'हिंदी बंगवासी' के सहायक संपादक होकर कलकत्ता गए। छह महीने बाद हिंदी साप्ताहिक 'हितवार्ता' के संपादक हुए और चार वर्ष तक वहीं रहे। साथ ही बंगाल नैशनल कालेज में हिंदी और मराठी पढ़ाते थे। 1911 ई. में 'भारतमित्र' के संयुक्त संपादक हुए जो उस समय साप्ताहिक से दैनिक हो गया था। 1916 ई. में राजद्रोह के संदेह में गिरफ्तार होकर साढ़े तीन वर्ष के लिए नजरबंद किए जाने के समय तक इसी पद पर रहे। कलकत्ता पहुँचने के पहले ही से आपका क्रांतिकारी दल से संपर्क था। वहाँ युगांतर क्रांतिकारी दल के सक्रिय सदस्य रहे।
सन्‌ 1920 में नजरबंदी से छूटने पर वाराणसी आ गए। उसी वर्ष 5 सितंबर को दैनिक 'आज' का प्रकाशन हुआ जिसकी रूपरेखा की तैयारी के समय से ही संबद्ध रहे। पहले चार वर्ष तक संयुक्त संपादक और संपादक तथा प्रधान संपादक मृत्यु पर्यंत रहे। बीच में 1943 से 1947 तक 'आज' से हटकर वहीं के दैनिक 'संसार' के संपादक रहे। वाराणसी में भी अपने पत्रकार जीवन के समय वर्षों तक उनका क्रांतिकारी गतिविधियों से सक्रिय संपर्क रहा।
सन्‌ 1931 में हिंदी साहित्य सम्मेलन के शिमला अधिवेशन के सभापति चुने गए। सम्मेलन ने उन्हें 'साहित्य वाचस्पति' की उपाधि से विभूषित किया। गीता की हिंदी टीका और प्रख्यात बँगला पुस्तक 'देशेर कथा' का हिंदी में अनुवाद आपने किया ('देश की बात' नाम से)। हिंदी भाषा को सैकड़ों नए शब्द आपने दिए। लिखने की विशिष्ट शैली थी जिसमें छोटे-छोटे वाक्यों द्वारा गूढ़ से गूढ़ विषय की स्पष्ट और सुबोध अभिव्यक्ति होती थी। मृत्यु वराणसी में 12 जनवरी 1955 को हुई।
उनके पौत्र आलोक पराड़कर भी पत्रकार हैं। वे लखनऊ के अमर उजाला में कार्यरत हैं।
राष्ट्रीय दूरदर्शन ने बाबूराव पर वृत्तचित्र का निर्माण भी किया है जिसका प्रसारण २०११ में १६ नवम्बर को उनके जन्मदिन पर किया गया था। इसका शोध और आलेख आलोक पराड़कर का था जबकि निर्देशन लखनऊ दूरदर्शन के कार्यक्रम अधिशासी आत्म प्रकाश मिश्र ने किया। वृत्तचित्र का फिल्मांकन नागरी प्रचारिणी सभा, पराड़कर निवास, पराड़कर स्मृति भवन, आज सहित कई जगहों पर किया गया है जबकि कई बातचीत शामिल की गयी है। बाबूराव पराड़कर पर डाक विभाग ने डाक टिकट भी निकाला है।
इंजीनियरी में स्नातक अभिरुचि परीक्षा

इंजीनियरी में स्नातक अभिरुचि परीक्षा (गेट) एक अखिल भारतीय परीक्षा है जिसका आयोजन और संचालन गेट-समिति द्वारा भारत भर में स्थित आठ अंचलों में किया जाता है। समिति में भारतीय विज्ञान संस्थान, बंगलौर तथा सात भारतीय प्रौद्योगिकी संस्थानों के संकाय सम्मिलित होते हैं और यह राष्ट्रीय समन्वयबोर्ड-गेट, शिक्षा विभाग, मानव संसाधन विकास मंत्रालय, भारत सरकार की ओर से इस परीक्षा का आयोजन करती है।
गेट परीक्षा में सफल होने वालों के लिए देश में विभिन्न इंजीनियरी कॉलेजों/संस्थानों में इंजीनियरी/प्रौद्योगिकी /वास्तुकला/फार्मेसी में स्नातकोत्तर पाठ्यक्रमों के लिए आकर्षक छात्रवृत्ति/सहायता-वृत्ति उपलब्ध होती है। कुछेक इंजीनियरी कॉलेज/संस्थानों में तो गेट को, यहां तक कि स्नातकोत्तर कार्यक्रमों में प्रवेश के लिए भी एक अनिवार्य योग्यता के रूप में विनिर्दिष्ट किया जाता है। उम्मीदावर को उस संबंधित संस्थान से अंतिम चयन तथा छात्रवृत्ति/सहायतावृत्ति प्रदान किए जाने की प्रक्रिया का पता लगाना अपेक्षित होता है जिसमें वह प्रवेश चाह रहा है। इंजीनियरी विषयो में गेट क्वालीफाइड उम्मीदवार सीएसआईआर प्रयोगशलाओं में कनिष्ठ अनुसंधान अध्येतावृत्ति प्रदान किए जाने के लिए भी पात्र होंगे।

उद्देश्य

इस परीक्षा का उद्देश्य देश में स्नातकपूर्ण इंजीनियरी शिक्षा (Post graduate) के सामान्यीकरण के लिए आधार तय करने के वास्ते राष्ट्रीय स्तर पर इंजीनियरी, प्रौद्योगिकी, वास्तुकला तथा फार्मेसी में स्नातकोत्तर कार्यक्रमों में प्रवेश हेत उत्कृष्ट तथा प्रेरक उम्मीदवारों की पहचान करना है।
पौष शुक्ल तृतीया

पौष शुक्ल तृतीया भारतीय पंचांग  के अनुसार दसवें माह की तृतीय तिथि है, वर्षान्त में अभी ८७ तिथियाँ अवशिष्ट हैं।
बकेवर

जनता कॉलेज बकेवर की स्थापना पंडित देवेंद्र मणि द्विवेदी ने सन 1952 में की थी
रुचि के स्थान
वन खंडेश्वर महादेव (भगवान का ऐतिहासिक शिव लिंग ) बकेवर बिजली घर के पीछे राष्ट्रीय राजमार्ग पर स्थित है .मंदिर में स्थापित शिव लिंग पांच हजार वर्ष से अधिक पुराना है। महाभारत के समय मंदिर में भगवान शिव लिंग अस्तित्व में था, जिसकी स्थापना श्री भीम (पांडव के दूसरे पुत्र) ने बकासुर से युद्ध लड़ने से पहले की थी।
हिंदू पुराण महाभारत के अनुसार , बकासुर नामक राक्षस,इस स्थान पर रहता था । बकासुर की वजह से ही इस स्थान का नाम बकेवर पड़ा । वह ज्यादा मात्रा में भोजन खाता था। क्षेत्र के ग्रामीण डर एवं भय के कारण राक्षस के लिए भोजन प्रदान करते थे एक समय के बाद दानव ने भूख के कारण स्थानीय क्षेत्र के लोगों को भी खाना शुरू कर दिया। अज्ञातवास की अवधि में स्थानीय ग्रामीणों के दर्द को देखने के पश्चात कुंती के निर्देश के तहत, उन्होंने अपने पुत्र भीम को भोजन के साथ में बकासुर का वध करने को भेजा । बकासुर से युद्ध लड़ने से पहले श्री भीम ने इस शिवलिंग का पूजन किया । और लंबी लड़ाई के बाद श्री भीम ने बकासुर को मार डाला और पास मे चक्रनगरी मे उसे कुएं के अन्दर डाल कर कुएं को ढक दिया।
मघई (पुरानी ऐतिहासिक तालाब) मघई नामक एक विशाल तालाब शहर दो तिहाई हिस्से को घेरता हैं यह तालाब बकेवर के लोगों को असामाजिक तत्वों से सुरक्षा प्रदान करता है। श्री भीम और बकासुर राक्षस के बीच युद्ध लड़ने की वजह से मैदान में बड़ी संख्या में यहाँ गड्ढे हो गये थे,कालान्तर गड्ढों में पानी भरने की वजह से यह एक बड़ा तालाब बन गया है जिसे मघई कहा जाता है। बकेवर के लोग मानते हैं कि मघई श्री भीम और राक्षस बकासुर की लड़ाई का प्रतीक है।
भर्थना रोड पर स्थित देवी सती का मंदिर। देवी सती मंदिर बकेवर के लोगों और आसपास के कई अन्य गांवों के विश्वास का प्रतीक है।
लखना रोड पर 3 किमी पर स्थित मां कालका देवी का मंदिर। मां कालका देवी मंदिर पुराना है । नवरात्र में कई लोग दूर दूर से यहां माँ कालका देवी मंदिर की पूजा करने आते हैं। यहां एक तालाब है जिसे पक्का तालाब कहा जाता है मां कालका देवी लोगों की पूजा करने से पहले यहां स्नान करने की प्रथा है और कुछ लोग पहली बार अपने नवजात शिशु के मुंडन करवाने के लिये आते हैं।
अंतर्राष्ट्रीय हिंदी समिति, सेलम, एनएच, (अमेरिका)

अंतरराष्ट्रीय हिन्दी समिति (International Hindi Association) की स्थापना १८ अक्टूबर १९८० की ऐतिहासिक संध्या पर वाशिंगटन क्षेत्र के कई गणमान्य नागरिकों की उपस्थिति में डॉ॰ कुंवरचन्द्र प्रकाश सिंह ने अपने अमेरिका प्रवास के दौरान की।
टीमव्यूअर

कनैक्शन स्थापित करना

टीमव्यूअर को एक इंस्टालेशन प्रक्रिया के द्वारा स्थापित किया जा सकता है, यद्यपि 'क्विक सपोर्ट' संस्करण बिना इंस्टालेशन के भी चलाया जा सकता है। दूसरे कम्प्यूटर से जुड़ने हेतु, टीमव्यूअर दोनों मशीनों पर चालू होना चाहिये: यह किसी प्रयोक्ता द्वारा बिना ऍडमिनिस्ट्रेटर असैस के चलता (परन्तु इंस्टाल नहीं) हो सकता है। जब किसी कम्प्यूटर पर टीमव्यूअर स्टार्ट किया जाय तो यह एक पार्टनर आइडी तथा पासवर्ड उत्पन्न करता है (प्रयोक्ता द्वारा निर्धारित पासवर्ड हेतु भी समर्थन है)। एक लोकल क्लाइंट से रिमोट होस्ट मशीन से कनैक्शन स्थापित करने हेतु लोकल ऑपरेटर को रिमोट कम्प्यूटर से संवाद करना चाहिये, आइडी तथा पासवर्ड हेतु अनुरोध किया जाना चाहिये फिर इन दोनों को लोकल टीमव्यूअर में डाला जाना चाहिये।.

सुरक्षा

टीमव्यूअर RSA प्राइवेट/पब्लिक की ऍक्सचेंज तथा AES (२५६-बिट) सैशन ऍन्कोडिंग का प्रयोग करता है। परन्तु चूँकि यह सुरक्षा उपाय के तौर पर केवल यूजरनेम/पासवर्ड का प्रयोग करता है इसलिये यह फिशिंग का शिकार हो सकता है।
विद्याधर (साहित्यशास्त्री)

विद्याधर 'एकावली' नामक ग्रंथ के रचयिता थे।
एकावली साहित्यशास्त्र का महत्वपूर्ण एवं विवेचनात्मक ग्रंथ है। एकावली की कारिकाएँ उनपर वृत्ति और प्रयुक्त उदाहरण ग्रंथकार द्वारा निर्मित हैं। एकावली के आठ उन्मेष हैं। प्रथम उन्मेष में काव्यहेतु, काव्यलक्षण और भामह आदि पूर्ववर्ती आचार्यों के मत का विवेचन है। द्वितीय में शब्द, अर्थ और अभिधा, लक्षणा एवं व्यंजना, तृतीय में ध्वनि एवं उसके भेद, चतुर्थ में गुणीभूत व्यंग्य, पंचम में तीन गुण और रीति, षष्ठ उन्मेष में दोष, सप्तम में शब्दालंकार और अष्टम उन्मेष में अर्थालंकारों का निरूपण किया गया है। विद्याधर ने रुय्यक द्वारा नवाविष्कृत परिणाम, विकल्प और विचित्र नाम के अलंकारों को भी स्वीकार किया है।
विद्याधर ने एकावली में प्रयुक्त स्वनिर्मित उदाहरणों में उड़ीसा के नरेश नरसिंह का वर्णन एवं प्रशस्तिगान किया है। इसका राज्यकाल ई. १२८०-१३३४ माना जाता है। विद्याधर ने रुय्यक और नैषधकार का भी उल्लेख किया है जो १२वीं सदी के हैं। सिंहभूपाल (ई. १३३०) ने अपने ग्रंथ 'रसार्णव' में एकावली का उल्लेख किया है। अत: विद्याधर का समय संभवत: १२७५-१३२५ ई. के लगभग स्वीकार्य होता है।
विद्याधर की एकावली पर तरला नाम की टीका प्रकाशित है। इसके टीककार कोलाचल मल्लिनाथ सूरि हैं, जिन्होंने, कालिदास, माघ, भारवि, श्रीहर्ष आदि के महाकाव्यों पर टीका की है। मल्लिनाथ का समय ईसा की १४वीं सदी का अंतिम चरण मान्य है। इन्होंने अपनी अन्य टीकाओं में भी एकावली के उद्धरण दिए हैं।
तशन (2008 फ़िल्म)

संक्षेप

पूजा सिंह (करीना कपूर) की जो अपने पिता की हत्या का बदला भैयाजी (अनिल कपूर) से लेना चाहती है। भैय्याजी के पच्चीस करोड़ रुपए चुराने के लिए वह जिमी (सैफ अली खान) का सहारा लेती है। जिमी से प्यार का नाटक रचाकर वह पच्चीस करोड़ रुपए लेकर फुर्र हो जाती है। भैयाजी रुपए वसूलने का जिम्मा कानपुर में रहने वाले बच्चन पांडे (अक्षय कुमार) को सौंपते हैं। बच्चन को पूजा अपने प्यार के जाल फंसाकर बेवकूफ बनाना चाहती है, लेकिन वो उसके बचपन का प्यार है। अंत में जिमी, पूजा और बच्चन मिलकर भैयाजी और उनकी गैंग का सफाया कर देते हैं। पूजा पच्चीस करोड़ रुपए चुराने के बाद उन्हें पूरे भारत में अलग-अलग जगहों पर रख देती है। झोपडि़यों में ग्रामीण उसके करोड़ों रुपए संभालते हैं। इस बहाने ढेर सारी जगहों पर घूमाया गया है।

संगीत

१॥छलिया-छलिया २॥दिल हारा रे ३॥टशन
सहकर्मी-से-सहकर्मी

सहकर्मी-से-सहकर्मी संगणक संजाल या कंप्यूटर नेटवर्क (अंग्रेजी:peer-to-peer या P2P या पी2पी) वह नेटवर्क है जो पारंपरिक केंद्रीकृत संसाधनों जिसमे सर्वरों की एक अपेक्षाकृत कम संख्या किसी सेवा या अनुप्रयोग को कोर वैल्यू उपलब्ध कराते हैं के बजाय नेटवर्क के सहभागियों के बीच विविध संपर्कों और सहभागियों की संचयी बैंडविड्थ का उपयोग करता है। यह नेटवर्क आमतौर पर एक बड़े पैमाने पर एक तदर्थ कनेक्शन के माध्यम से विभिन्न नोडों (निस्पन्दों) को जोड़ते हैं। इस तरह के नेटवर्क कई प्रयोजनों के लिए उपयोगी होते हैं। इस नेटवर्क के माध्यम से ऑडियो (श्रव्य), वीडियो (दृश्य) और आँकड़ों (डाटा) से संबंधित संचिकाएँ या और भी बहुत कुछ जो अंकीय (डिजिटल) प्रारूप मे उपलब्ध हो का साझीकरण बहुत आम बात है। इसके अतिरिक्त पी2पी प्रौद्योगिकी को वास्तविक समयाधार आँकड़े जैसे टेलीफोन यातायात के लिए भी प्रयोग किया जाता है।
एक विशुद्ध पी2पी नेटवर्क क्लाएंट-सर्वर मॉडल (ग्राहक-सेवक निदर्श) की अवधारणा पर आधारित ना होकर, जिसमे संचार आमतौर पर केंद्रीय सर्वर को या से होता है इसके विपरीत यह एक समान सहकर्मी नोडों की धारणा पर आधारित होता है जिसके अंतर्गत एक सहकर्मी नोड एक साथ इस नेटवर्क पर अन्य नोडों के लिए "क्लाएंट " और "सर्वर" दोनों के रूप में कार्य करता है। एक संचिका अंतरण का एक विशिष्ट उदाहरण जो पी2पी के द्वारा नहीं है, एक FTP सर्वर है, जहां क्लाएंट और सर्वर प्रोग्राम काफी अलग होते हैं: जहां एक क्लाएंट डाउनलोड/अपलोड आरंभ करने के लिए एक सर्वर से अनुरोध करता है और सर्वर इन अनुरोधों पर प्रतिक्रिया कर इन्हें पूरा करता है।
विशुद्ध पी2पी नेटवर्क के विपरीत, यूज़नेट न्यूज़ सर्वर एक वितरित चर्चा प्रणाली का एक उदाहरण है जो क्लाएंट-सर्वर मॉडल के आधार पर काम करता है। इसके अंतर्गत समाचार सर्वर यूज़नेट नेटवर्क पर एक दूसरे से संपर्क करते हैं और समाचार लेखों का साझीकरण करते हैं। विशेषकर यूज़नेट के शुरुआती दिनों में, यूयूसीपी (UUCP) का विस्तार इंटरनेट से भी अधिक था। हालांकि समाचार सर्वर प्रणाली एक क्लाएंट-सर्वर के रूप में कार्य करती है जब उपयोगकर्ता लेखों को पढ़ने और अपने लेखों को भेजने (अपलोड) के लिए एक स्थानीय समाचार सर्वर से संपर्क करता है।
एसएमटीपी (SMTP) ई-मेल पर भी यही तर्क लागू होता है, जहां मेल अंतरण एजेंट का कोर ई-मेल रिलेयिंग नेटवर्क पी2पी की नकल करता है जबकि ई-मेल ग्राहकों की परिधि और उनके सीधे कनेक्शन क्लाएंट-सर्वर प्रकार के होते हैं।
कुछ नेटवर्क और चैनल जैसे नैप्स्टर (Napster), ओपन एनएपी (OpenNAP) और आईआरसी (IRC) सेवा चैनल कुछ कार्यों (जैसे खोज) के लिए क्लाएंट-सर्वर और दूसरों के लिए एक पी2पी संरचनाओं का उपयोग करते हैं। नुटेला (Gnutella) या फ्रीनेट (Freenet) जैसे नेटवर्क सभी प्रयोजनों के लिए, एक पी2पी संरचना का उपयोग करते हैं और कभी कभी उन्हें विशुद्ध पी2पी नेटवर्क के रूप में संदर्भित किया जाता है, हालांकि नुटेला को निर्देशिका सर्वरों से बहुत सहायता मिलती है जो एक सहकर्मी को दूसरे सहकर्मी के नेटवर्क पते की सूचना देते हैं।
पी2पी की संरचना मे इंटरनेट की मुख्य तकनीकी अवधारणाओं का सम्मिश्रण होता है, जिनका वर्णन रिक्वेस्ट फॉर कमेंट्स, आरएफसी 1, "मेजबान सॉफ्टवेयर" 7 अप्रैल 1969 मे किया गया है। अभी हाल ही में इस अवधारणा को आम जनता में मान्यता मिली है।
झुंड, मध्य प्रदेश

झुंड भारतीय राज्य मध्य प्रदेश के शिवपुरी जिले का एक गाँव है।

जनसांख्यिकी

भारत की २०११ की जनगणना के अनुसार भारत की कुल जनसंख्या ३८३ लोग हैं जिसमें से २१९ पुरुष और १६४ महिलायें हैं। गाँव की साक्षरता ६१.४९% है।
२०१२ विधानसभा चुनाव

उत्तर प्रदेश

उत्तर प्रदेश विधानसभा के सोलहवें चुनावों में समाजवादी पार्टी ने बहुजन समाज पार्टी को हराते हुए पूर्ण बहुमत प्राप्त किया। चुनावों के बाद अखिलेश यादव के नेतृत्व में समाजवादी पार्टी ने सरकार बनायी।
डारा गोत्र

डारा गोत्र एक जाट गोत्र है।
मस्तिष्क की चोट

मस्तिष्क की चोट यह है जो मस्तिष्क में होने वाली चोट जो जीवित अंगी मैं होती है। मस्तिष्क की चोटों के कई आयामों के साथ वर्गीकृत किया जा सकता है।
प्राथमिक और माध्यमिक मस्तिष्क की चोट डो भागो में भाटा गया है।
शुक्राचार्य

असुराचार्य, भृगु ऋषि तथा हिरण्यकशिपु की पुत्री दिव्या के पुत्र जो शुक्राचार्य के नाम से अधिक विख्यात हैं। इनका जन्म का नाम 'शुक्र उशनस' है। पुराणों के अनुसार यह दैत्यों के गुरु तथा पुरोहित थे। 
कहते हैं, भगवान के वामनावतार में तीन पग भूमि प्राप्त करने के समय, यह राजा बलि की झारी (सुराही) के मुख में जाकर बैठ गए थे और बलि द्वारा दर्भाग्र (कुशा) से सुराही को साफ करने की क्रिया में इनकी एक आँख फूट गई थी। इसीलिए यह "एकाक्ष" भी कहे जाते थे। आरंभ में इन्होंने अंगिरस ऋषि का शिष्यत्व ग्रहण किया किंतु जब वह अपने पुत्र के प्रति पक्षपात दिखाने लगे तब इन्होंने शंकर की आराधना कर भगवान शंकर से मृतसंजीवनी विद्या प्राप्त की जिसके प्रयोग से उन्हें युद्ध में मृत्यु होने पर मृत योद्धा को पुनः जीवित करने की शक्ति प्राप्त थी। इसी कारण देवासुर संग्राम में असुर अनेक बार जीते। इन्होंने एक हजार अध्यायों वाले "बार्हस्पत्य शास्त्र" की रचना की। 'गो' और 'जयन्ती' नाम की इनकी दो पत्नियाँ थीं। असुरों के आचार्य होने के कारण ही इन्हें 'असुराचार्य' या शुक्राचार्य कहते हैं।
एक पौराणिक कथा के अनुसार महर्षि शुक्राचार्य ने भगवान शिव की घोर तपस्या की थी और उनसे मृतसंजीवनी मंत्र प्राप्त किया था, जिस मंत्र का प्रयोग उन्होंने देवासुर संग्राम में देवताओं के विरुद्ध किया था जब असुर देवताओं द्वारा मारे जाते थे, तब शुक्राचार्य उन्हें मृतसंजीवनी विद्या का प्रयोग करके जीवित कर देते थे। यह विद्या अति गोपनीय ओर कष्टप्रद साधनाओं से सिद्ध होती है।
मृतसंजीवनी विद्या (परिचय व शोध):- by: Dr.R.B.Dhawan (Shukracharya)
विनियोग - अस्य श्रीमृत्संजीवनी मंत्रस्य शुक्र ऋषि:, गायत्री छ्न्द:, मृतसंजीवनी देवता, ह्रीं बीजं, स्वाहा शक्ति:, हंस: कीलकं मृतस्य संजीवनार्थे विनियोग:।
मृतसंजीवनी महामंत्र :- ॐ ह्री हंस: संजीवनी जूं हंस: कुरू कुरू कुरू सौ: सौ: हसौ: सहौ: सोsहं हंस: स्वाहा।
एलन नॉट

कैरियर

अपने पिता से प्रेरित होकर उन्होंने 18 वर्ष की उम्र में 1964 में प्रदर्पन किया |
उन्होंने   21 साल की उम्र में,अपनी पहली टेस्ट कैप प्राप्त की |
1970 में, वह Wisden के थे |  काउंटी कप्तान कॉलिन Cowdrey ने कहा:
मुझे लगता है कि वह सबसे प्रतिभाशाली और समर्पित क्रिकेटर है और वह  कभी भी अपने प्रदर्शन से संतुस्ट नहीं होता हैं और हमेसा अपने को अधिक कुशल बनाना चाहता है |
नॉट ने इंग्लैंड को 1977 में इंग्लैंड में एशेज जितने में मदद की|
वह अब जीवन में साइप्रस.
उनके  बेटे जेम्सने ने भी  प्रथम श्रेणी क्रिकेट खेला है।
तेमसुला आओ

जीवन-परिचय

तेमसुला अओ का जन्म अक्टूबर 1945 में असम के जोरहाट में हुआ। उनके पिता इनामहथोंगबा चांगकीरी जोरहाट स्थित बड़भिट्टा ईसाई अस्पताल में सुपरवाइजर थे। मां नोक्सिंटेम्ला लॉन्गकूमर हाउसवाइफ थीं। छोटे भाई के जन्म के थोड़े ही दिनों बाद कुछ महीनों के अंतराल पर उनके माता-पिता की मृत्यु हो गई थी। मैट्रिक की पढ़ाई के दिनों में डॉ. अओ की शादी हो चुकी थी पर आगे चलकर दोनों में अलगाव हो गया।
आरंभिक शिक्षा के बाद रीगावे गर्ल्स हाई स्कूल, गोलाघाट, असम से उन्होंने मैट्रिक तक की पढ़ाई की और फजल अली कॉलेज, मोकोचुंग, नागालैंड से बी.ए. का अध्ययन विशिष्टता के साथ पूरा किया। गुवाहाटी विश्वविद्यालय, असम से अंग्रेजी में एम.ए. करने के बाद उन्होंने सेंट्रल इंस्टीट्यूट ऑफ इंग्लिश एंड फॉरेन लैंग्वेजेज (वर्तमान में इंग्लिश एंड फॉरेन लैंग्वेज यूनिवर्सिटी) हैदराबाद से अंग्रेजी शिक्षण में पोस्टग्रेजुएट डिप्लोमा किया और पीएचडी नॉर्थ ईस्टर्न हिल युनिवर्सिटी से की। 11985-86 में वह फुलब्राइट फेलो के रूप में मिनेसोटा विश्वविद्यालय में रहीं तथा 1992-97 तक प्रतिनियुक्ति पर पूर्वाेत्तर क्षेत्र सांस्कृतिक केंद्र, दीमापुर की निदेशक के रूप में कार्य किया।
21 दिसंबर 2012 में नागालैंड सरकार ने उन्हें राज्य महिला आयोग का अध्यक्ष बनाया। तब से अब तक वे इस पद पर रहते हुए कार्य कर रही हैं।
2007 में उन्हें पद्म श्री का सम्मान मिला। मेघालय सरकार द्वारा 2009 में उन्हें राज्यपाल स्वर्ण पदक से भी विभूषित किया गया। तेमसुला अओ अंग्रेजी साहित्य में पूर्वाेत्तर भारत की एक प्रमुख आदिवासी आवाज मानी जाती हैं।
उनकी रचनाओं का अनुवाद जर्मन, फ्रेंच, असमिया, बंगाली और हिंदी भाषाओं में हुआ है।

साहित्य-सृजन

तेमसुला आओ ने साहित्य की प्रायः सभी विधाओं में लेखन किया है। कविता, कहानी, संस्मरण और वाचिक साहित्य (एथनोग्राफी) का संकलन। उनकी सबसे पहले प्रकाशित पुस्तक है ‘सोंग्स दैट टेल’ (कविता संग्रह) जो 1988 में छपी थी। अब तक इनके पांच कविता संकलन, दो कहानी संकलन, एक वाचिक साहित्य संकलन (एथनोग्राफी) और एक आत्मकथात्मक संस्मरण पुस्तक प्रकाशित हैं। डॉ. आओ ने एक उपन्यास भी वर्ष 2017 में लिखा है।
कृष्णास्वामी कस्तूरीरंगन

महत्वपूर्ण योगदान

डॉ॰ कस्तूरीरंगन ने इसरो एवं अंतरिक्ष आयोग के अध्यक्ष और अंतरिक्ष विभाग में भारत सरकार के सचिव के रूप में 9 साल तक भारतीय अंतरिक्ष कार्यक्रम का निर्देशन किया। इससे पहले जब वे इसरो के उपग्रह केंद्र के निदेशक थे, तब उनकी देखरेख में भारतीय राष्ट्रीय उपग्रह (इनसैट -2), भारतीय दूरसंवेदी उपग्रह (आईआरएस -1 ए और 1 बी) तथा अन्य कई वैज्ञानिक उपग्रह विकसित किये गए। वह भारत के पहले प्रयोगात्मक पृथ्वी अवलोकन उपग्रहों, (भास्कर एकम और द्वितीय) के लिए परियोजना निदेशक थे।
उनके नेतृत्व में भारत के प्रतिष्ठित प्रक्षेपण वाहन - ध्रुवीय उपग्रह प्रक्षेपण यान(PSLV) और भूस्थिर उपग्रह प्रक्षेपण यान(GSLV) का सफल प्रक्षेपण एवं संचालन हुआ। उनकी अगुआई में भारत ने चन्द्रयान-१ का सफल प्रक्षेपण किया, जिसे मील के पत्थर के रूप में देखा जाता है। उनके इन प्रयासों ने प्रमुख तौर पर अंतरिक्ष कार्यक्रम चलाने वाले गिने-चुने देशों की सूची में भारत को भी डाल दिया है।
परिदेश

परिदेश वैदिक काल की हिन्दू लम्बाई मापन की इकाई है। एक परिदेश बराबर होता है दो रज्जु के। 100 परिदेश से एक कोस बनता है।
जिब्राल्टर राष्ट्रीय फुटबॉल टीम

इतिहास

जिब्राल्टेरियन राष्ट्रीय फुटबॉल का इतिहास शायद तब से शुरू होता है जब राष्ट्रीय टीम अप्रैल 1923 में स्पेन के दौरे पर सेविला फुटबॉल क्लब के साथ दोस्ताना मैच खेलने गई थी। टीम ने वहाँ दो मैच खेले जिनमें इसे हार का सामना करना पड़ा। टीम ने 1949 में विश्व प्रसिद्ध स्पेनी फुटबॉल क्लब रियल मैड्रिड के खिलाफ़ खेले गए मैच में क्लब को बराबरी पर ही रोक दिया था।
टीम ने अपना पहला अन्तराष्ट्रीय मैच 1993 में द्वीप खेलों के दौरान खेला। जिब्राल्टर अपने सभी मैच हार गया और पूरे टुर्नामेंट में टीम ने केवल एक ही गोल किया और टीम अंतिम स्थान पर रही।
1995 में हुए द्वीप खेलों में टीम ने अच्छा प्रदर्शन किया। इन खेलों का मेजबान जिब्राल्टर ही था। अपने पहले मैच को ग्रीनलैंड के विरुद्ध खोने के पश्चात भी जिब्राल्टर ने टुर्नामेंट में वापसी करी और इतिहास में अपनी पहली प्रतिस्पर्धात्मक जीत आइल ऑफ़ मैन के विरुद्ध दर्ज की। एंगलसे के विरुद्ध अपनी दूसरी जीत के पश्चात जिब्राल्टर ने अपने समूह में दूसरा स्थान सुनिश्चित कर लिया; एंगलसे ने भी दो मैच ही जीते थे परन्तु गोल अंतर के कारण जिब्राल्टर सेमीफाइनल के लिए अर्हता प्राप्त करने में सफ़ल रहा। सेमीफाइनल में टीम ने जर्सी को 1–0 से हराया और टुर्नामेंट के फाइनल में जगह बनाई। फाइनल में टीम का मुकाबला आइल ऑफ़ वाइट से हुआ जहाँ उसे सेमीफाइनल के स्कॉर से ही हार का सामना करना पड़ा और टीम को खेलों का रजत पदक मिला।
1997 के द्वीप खेलों के संस्करण में टीम ने समूह स्तर के दो मैच जीते और दो मैच हारे और उसे शेटलैंड के विरुद्ध प्लेओफ़ खेलना पड़ा जिसमें उसे हार का सामना करना पड़ा और जिब्राल्टर नौ देशों की इस प्रतिस्पर्धा में छठे स्थान पर रहा। 1999 के इन्ही खेलों में टीम ने ओर अधिक बुरा प्रदर्शन किया और ग्यारहवें स्थान से संतोष करना पड़ा।
2001 में परिणामों में कुछ सुधार आए और टीम पाँचवे स्थान पर रही और 2003 में टीम ने अपनी इतिहास की सबसे बड़ी जीत दर्ज करी जब उसने सार्क को 19–0 से हराया। आगे बढ़ते हुए टीम ने ग्रीनलैंड और ऑर्क्नी को हराया और अंततः बारह देशों के बीच छठा स्थान प्राप्त करा। इन छोटी सफलताओं के पश्चात भी जिब्राल्टर ने 2005 के टुर्नामेंट में हिस्सा नहीं लिया।
2007 में जिब्राल्टर ने पहली बार द्वीप खेलों का स्वर्ण पदक जीता जब उसने फाइनल में रोड्स की टीम को 4–0 से हराया।
धनौल्टी

मसूरी से लगभग तीस किलोमीटर दूर टिहरी जाने वाली रोड पर है, ये शांत और खूबसूरत जगह। अब धीरे घीरे एक हिल स्टेशन के रूप में ये अपनी पहचान बनाता जा रहा है।
धनौल्टी देवदार के जंगल से घिरा है। अब देवदार का जंगल ही इसकी पहचान बन चुका है। यहां रहने के लिए कुछ होटल बन गये है। गढवाल मंडल टूरिज्म का गेस्ट हाउस भी है। शहर की भीड भीड से दूर आना चाहते हैं तो धनौल्टी आदर्श जगह है। मसूरी घूमने के बाद यहां ठहरा जा सकता है।

पर्यटन

धनौल्टी काफ़ी शान्तिपूर्ण स्थल के रूप में भी जानी जाती है जिस कारण यहाँ पर्यटकों की भीड़ अधिक रहती है। लंबी जंगली ढलानें, ठंडी व शांत हवाएँ, स्थानीय लोगों द्वारा की जाने वाली मेहमान नवाजी, मनमोहक मौसम, बर्फ से ढंके पहाड़ यहाँ की ख़ास विशेषताओं में शामिल हैं, जो इस जगह को सुकूनभरी छुट्टियाँ बिताने के लिए एक आदर्श जगह का दर्ज़ा देते हैं। देखने लायक़ जगहों में बारेहीपानी और जोरांडा फॉल्स, दशावतार मन्दिर, ईको-पार्क, सुरकंडा देवी, मन्दिर, हिमालयन वीवर्स, जैन मंदिर आदि शामिल हैं। सर्दियों में स्नो फॉल का मजा लेना चाहते हैं तो यहाँ जरूर जाएं। यहां देखने लायक जगह हैं। जैसे एप्पल गार्डन viewpoint घुड़सवारी का आप यहां आनंद ले सकते हैं। और यहां सालभर मौसम ठंडा रहता है। दिसंबर के बाद यहां बर्फबारी होना शुरू हो जाती है। धनोल्टी मै 🏕️camping की अच्छी सुविधा है। यहां एडवेंचर से भरपूर है

वायु मार्ग

देहरादून का जॉली ग्रांट हवाई अड्डा धनौल्टी से 82 किमी दूर स्थित है। और दिल्ली हवाई अड्डा करीब 400 किमी

रेल मार्ग

धनौल्टी का नज़दीकी रेलवे स्टेशन देहरादून ही है, जो 60 किमी दूर है।
असीपेंसेरडे

यह भी देखे

मछलियों के परिवार
गुरुबाई करमरकर

मेडिकल कैरियर

गुरुबाई करमरकर 1893 में चिकित्सा की डिग्री प्राप्त करने के बाद भारत लौटीं। उन्होंने 23 साल मुंबई, भारत में एक ईसाई स्थापना के अमेरिकी मराठी मिशन,तक काम किया।  उनका चिकित्सा में मुख्य काम है, भारतीय जाति व्यवस्था के सबसे बेदखल सदस्यों पर ध्यान केंद्रित करना। उनके अभ्यास के एक प्रमुख समूह में सब जातियों की महिलाएं शामिल थीं। महिला बोर्ड मिशन को लिखे एक पत्र में, डॉ करमरकर ने दो बालिका वधुओं की कहानियाँ बताईं जिनका इलाज उन्होंने पिछले साल किया था। दोनों जवान औरतों को अपने पतियों और ससुराल वालों का ज़ुल्म सहना पड़ा। पहली युवा पत्नी के परों को जला कर उन पर चिन्ह अन्कृत किया गया था ताकि वो भाग ना जाये। दूसरी युवा पत्नी कुपोषण के शिकार थी और उसे बहुत तेज़ बुखार था। डॉ करमरकर इन दोनों औरतों की मिसाल का उपयोग भारतीय महिलाओं की संयुक्त राज्य अमेरिका में उनके समकक्षों के मुकाबले दुर्दशा का उवर्णन करने के लिए करती हैं।
आनन्द महिन्द्रा

पूर्व जीवन

आनन्द महिन्द्रा ने अपनी शुरुआती शिक्षा लॉरेंस स्कूल लवडेल से आरम्भ की और बाद में १९७७ में हार्वर्ड कॉलेज, कैम्ब्रिज, मैसाचुसेट्स के मैग्ना मार्क से स्नातक की शिक्षा पूर्ण की और हार्वर्ड बिजनेस स्कूल, बोस्टन से १९८१ में एमबीए की शिक्षा पूर्ण की। २६ अक्टूबर २०११ की फ़ोर्ब्स रेंकिंग के आधार पर वो कुल यूएस $825 मिलियन सम्पति के साथ 68वें धनी भारतीय घोषित हुए।
नौचन्दी मेला

नौचन्दी मेला उत्तर प्रदेश के प्रसिद्ध मेलों मे से एक है। नौचन्दी मेला मेरठ में प्रति वर्ष लगता है। यह मेला मेरठ की शान है।यहां का ऐतिहासिक नौचंदी मेला हिन्दू – मुस्लिम एकता का प्रतीक है। हजरत बाले मियां की दरगाह एवं नवचण्डी देवी (नौचन्दी देवी) का मंदिर एक दूसरे के निकट ही स्थित हैं। जहाँ मंदिर में भजन कीर्तन होते रहते हैं वहीं दरगाह पर कव्वाली आदि होती रहती है। मेले के दौरान मंदिर के घण्टों के साथ अज़ान की आवाज़ एक सांप्रदायिक अध्यात्म की प्रतिध्वनि देती है। नौचन्दी मेला प्रत्येक वर्ष नौचन्दी मैदान में लगता है। इसकी खासियत है कि नौचन्दी मेला केवल रात में लगता है। दिन में मैदान बिलकुल खाली होता है। यह मेला चैत्र मास के नवरात्रि त्यौहार से एक सप्ताह पहले से लग जाता है। लगभग होली के एक सप्ताह बाद। और एक माह तक चलता है। नौचन्दी मेले के नाम से यहां एक ट्रेन भी चलती है नौचन्दी एक्सप्रेस। यह मेरठ को राजधानी लखनऊ से जोड़ने वाली एकमात्र ट्रेन है।
मापक फीता

मापक फीता (tape measure या measuring tape) एक प्रकार का लचीला रेखनी (रूलर) है जो कपड़ा, प्लास्टिक, फाइबर ग्लास, या किसी धातु की पतली पट्टी से बना होता है। इससे हम मिलीमीटर, सेन्टीमीटर, मीटर, इंच, फुट आदि में दूरियाँ बड़ी आसानी से माप कर सकते हैं। आजकल यह छोटी या बडी दूरी मापने का एक सामान्य (आम) औजार है। इसकी लम्बाई सामान्यतः १ मीटर से लेकर २० मीटर तक होती है।